A határozati javaslat elfogadásához

egyszerű többség szükséges!

**5. SZ. Előterjesztés**

**HARC Község Önkormányzata Képviselő-testületének**

**2022. január 26. napján 1800 órakor tartandórendes ülésére**

**Tárgy: Döntés a Jövőnk Energiája Térségfejlesztési Alapítvány által meghirdetett pályázaton való részvételről**

**Előterjesztő: Tóth Gábor polgármester**

**Törvényességi ellenőrzést végezte: dr. Herczig Hajnalka** jegyző

**Tisztelt Képviselő-testület!**

A **Jövőnk Energiája Térségfejlesztési Alapítvány** (továbbiakban: Alapítvány) a **Miniszterelnökség** támogatásának terhére az Alapító Okiratában megfogalmazott alapítványi célok megvalósítása érdekében **pályázatot hirdetett** az Alapító Okiratban megnevezett önkormányzatok számára.

Az önkormányzatok több pályázati cél közül választhatnak.

Harc Község Önkormányzatát az önkormányzati feladatellátást szolgáló fejlesztések támogatása keretében a Belügyminiszter BMÖFT/6-8/2021. iktatószámú miniszteri döntésnek megfelelően 19 464 604,- Ft, azaz tizenkilencmillió-négyszázhatvannégyezer-hatszáznégy forint vissza nem térítendő támogatásban részesítette. Azonban a pályázat támogatásának intenzitása 85%-os, amelyre tekintettel az önkormányzatnak kellene a 3.434.930,- Ft összegű önerőt biztosítania.

A fentiekre tekintettel javasoljuk, hogy Harc Község Önkormányzata a „korábban már elnyert, folyamatban lévő megvalósítású, de még be nem fejezett európai uniós pályázatokhoz, továbbá minisztériumok, alapítványok által kiírt vagy a Széchenyi 2020, valamint a 2021-2027-es időszak operatív programjainak pályázati kiírásainak keretében elnyert pályázatokhoz önrész vagy a vissza nem igényelhető áfa biztosítása” pályázati cél keretében a BM pályázat önerejére adjon be támogatás kérelmet.

Kérem a Képviselő-testületet, az előterjesztést megtárgyalni, a kérdésben döntést hozni szíveskedjen!

***H a t á r o z a t i j a v a s l a t:***

 **…/2022. (I.26.) önkormányzat határozat:**

**A Jövőnk Energiája Térségfejlesztési Alapítvány** által meghirdetett **pályázaton** való részvételről

Harc Község Önkormányzat Képviselő-testülete támogatja, hogy a **Jövőnk Energiája Térségfejlesztési Alapítvány** által meghirdetett **pályázaton,** „korábban már elnyert, folyamatban lévő megvalósítású, de még be nem fejezett európai uniós pályázatokhoz, továbbá minisztériumok, alapítványok által kiírt vagy a Széchenyi 2020, valamint a 2021-2027-es időszak operatív programjainak pályázati kiírásainak keretében elnyert pályázatokhoz önrész vagy a vissza nem igényelhető áfa biztosítása” pályázati cél keretében a Belügyminiszter BMÖFT/6-8/2021. iktatószámú döntésében foglalt önkormányzat fejlesztés önerejének biztosítása tárgyban nyújtson be támogatási kérelmet Harc Község Önkormányzata **3.434.930*,- Ft*** összegben.

A projekt címe: Harc, Vörösmarty tér, Sió u útburkolat felújítása projekt önerő támogatási programja.

A projekt megvalósításának pontos címe: Harc, Vörösmarty tér (159 fm) és Sió utca (240fm)

A projekt megvalósítási helyszínének helyrajzi száma: 160 és 36/10 hrsz., illetve 36/9 és 36/8 hrsz

Támogatás összege: 3.434.930 Ft

Önrész mértéke és összege: 0 Ft

Támogatás mértéke: 100 %

Főpályázat elszámolható költsége: 22.899.534 Ft

Főpályázatra elnyert támogatás összege 19.464.604 Ft

Főpályázat szükséges önrész: 3.434.930 Ft

Felkéri egyben a polgármestert az ezzel kapcsolatos feladatok ellátására, a pályázat benyújtására.

Határidő: 2022. január 28.

Felelős: Tóth Gábor polgármester

Határozatról értesül: JETA Kuratóriuma

 Pénzügy

 Irattár

Harc, 2022. január 25.

 **Tóth Gábor sk.**

 polgármester